אוריאל רינגולד

אוריאל רַינגולד (ריינגולד) (1 באוקטובר 1935 – 10 ביולי 2008) היה סופר עברי, עורך ועיתונאי ישראלי.

ביוגרפיה

רינגולד נולד בראשון לציון למשפחה של פועלים, בעלי זיקה הדוקה לארגון ההגנה, הוא הוכנס על ידי הוריו לקיבוץ גבת, שם למד והתחנך, וסיים את לימודיו, ואף היה חבר בקיבוץ כמה שנים.

אוריאל התחתן עם נגה לבית קלעי ולשניים נולדו שתי בנות, כליל ואילת, ובן אחד, רודד. השניים התגרשו בהמשך.

רינגולד למד הוראה בסמינר - לימים מכללת - "אורנים". ועלה לירושלים להשלמת לימודיו בהיסטוריה וכלכלה באוניברסיטה העברית. בשנת
1968 הצטרף למערכת עיתון הילדים "הארץ שלנו", תחילה היה סגן העורך של השבועון, ומשנת 1974 הפך לעורך השבועון עד סגירתו בשנת 1985.

הוא פרסם ב"הארץ שלנו" מאות סיפורים, רשימות עורך וכתבות. רינגולד היה גם בין יוזמי הפרס לסיפור הילדים הקצר על שמו של יעקב אשמן. בשנת 1956, בעת "מבצע קדש", היה בין לוחמי חטיבה תשע ולימים, בשנת 1966, הוציא את ספרו "המסע אל שארם-א-שייך", המספר בהומור ובלבביות את סיפור מסעה הקשה של החטיבה מאילת לקצה חצי האי סיני.

במהלך שנות ה-90 הכיר את רותי וסרמן, לה נישא בשנת 2008, כשבועיים לפני פטירתו ממחלת הסרטן, בה לקה שנתיים קודם לכן.

ספריו
הריינגולדים והאברונינים מצ’נסטוחוב ומלודז’, דורות אחרונים, רעננה, 2000.
המסע אל שארם א שייח, עם חטיבה תשע במערכת סיני, מעריב, תל אביב, 1966.
יום הזיכרון לחללי צה"ל, ליקטו וערכו אוריאל ריינגולד ואורה לימור, משרד הביטחון, 1978.

הערות שוליים 

סופרים כותבי עברית
סופרי ילדים ונוער ישראלים
עורכי עיתונים ישראלים
עיתונאים כותבי עברית
גבת: אישים
בוגרי אורנים - המכללה האקדמית לחינוך
בוגרי האוניברסיטה העברית בירושלים
אישים הקבורים בבית הקברות כפר נחמן
ישראלים שנפטרו מסרטן
ישראלים שנולדו ב-1935
ישראלים שנפטרו ב-2008